32004D0117
L 036/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 януари 2004 година
за изменение на Решения 92/260/ЕИО, 93/197/ЕИО и 97/10/ЕО относно временното допускане и вноса в Европейския съюз на регистрирани коне от Южна Африка
(нотифицирано под номер С(2004) 50)
(текст от значение за ЕИП)
(2004/117/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1) и по-специално член 12, параграф 2, член 13, параграф 2, членове 14, 15, 16 и член 19, i) от нея,
като има предвид, че:
(1)
Решение 92/260/ЕИО на Комисията (2) формулира ветеринарно-санитарните изисквания и ветеринарното сертифициране за временно допускане на регистрирани коне.
(2)
Решение 93/197/ЕИО на Комисията (3) определя ветеринарно-санитарните изисквания и ветеринарното сертифициране за внос на регистрирани еднокопитни и еднокопитни за разплод и доотглеждане.
(3)
Приложение I към Решение 97/10/ЕО на Комисията от 12 декември 1996 г. за изменение на Решение 79/542/ЕИО на Съвета и Решения 92/160/ЕИО, 92/260/ЕИО и 93/197/ЕИО на Комисията относно временното допускане и вноса в Общността на регистрирани коне от Южна Африка (4), предвижда допълнителни гаранции, които са приложими във връзка с регионализацията на Южна Африка по отношение на вноса на регистрирани коне в Европейската общност.
(4)
Допълнителните гаранции забраняват използването на ваксини срещу африканска чума по конете в зоната, свободна от африканската чума по конете. Следователно ваксинационният статус на регистрирани коне, които са пребивавали за повече от 24 месеца в области, свободни от африканската чума по конете, не могат повече да бъдат сертифицирани, съгласно действащите условия по вноса.
(5)
Необходимо е, също така, прехвърлянето на регистрираните коне в зона, свободна от африканската чума по конете, да бъде подчинено на разрешение в случаите, в, които тези коне не са били ваксинирани, или, където по ветеринарни причини, подобна ваксинация не е била проведена, в съответствие с инструкциите на производителя.
(6)
Необходимо е допълнителните гаранции във връзка с регионализацията на Южна Африка да бъдат адаптирани, по отношение на вноса в Общността на регистрирани коне, с оглед на ветеринарно-санитарната ситуация в страната и с цел да бъдат отразени тези изменения във ветеринарно-санитарните изисквания и ветеринарното сертифициране, приложими при подобен внос.
(7)
Решения 92/260/ЕИО, 93/197/ЕИО и 97/10/ЕО, следва да бъдат съответно изменени.
(8)
Мерките, за които се отнася настоящото решение, са в съответствие със становището на Постоянния комитет по хранителната верига и здравето на животните.
ПРИЕ НАСТОЯЩОТО РЕШЕНИЕ:
Член 1
В приложение II към Решение 92/260/ЕИО ветеринарният сертификат Е се заменя с текста в приложение I към настоящото решение.
Член 2
В приложение II към Решение 93/197/ЕИО ветеринарният сертификат Е се заменя с текста в приложение II към настоящото решение.
Член 3
Приложение I към Решение 97/10/ЕО се изменя в съответствие с приложение III към настоящото решение.
Член 4
Адресати на настоящото решение са държавите-членки.
Съставено в Брюксел на 19 януари 2004 година.